pythainlp/thai-financial-dataset huggingface dataset:
10. การควบคุมภายใน

บริษัทได้ให้ความสำคัญต่อระบบการควบคุมภายในของบริษัทและบริษัทย่อยเป็นอย่างยิ่ง
เพื่อสามารถป้องกันทรัพย์สินของบริษัทและบริษัทย่อยอันเกิดจากการนำไปใช้โดยมิชอบหรือโดยไม่มีอำนาจ
บริษัทได้กำหนดแผนการดำเนินงานและภารกิจเพื่อการนี้ไว้ชัดเจนและพอเหมาะ
เพื่อเป็นแนวทางในการปฏิบัติงานและสามารถวัดผลได้ พอสรุปได้ดังนี้

1.จัดโครงสร้างองค์กรที่จะช่วยให้ฝ่ายบริหารสามารถดำเนินงานได้อย่างมีประสิทธิภาพ
โดยการแบ่งสายงานธุรกิจออกเป็น 3 ส่วนงาน ที่ครอบคลุมหน้าที่ด้านการผลิต การจัดจำหน่าย
การบริหารการเงินและข้อมูล มีผู้จัดการทั่วไปและรองกรรมการผู้จัดการแบ่งกันดูแล
ซึ่งขึ้นตรงต่อกรรมการผู้จัดการ แสดงถึงมีสายการปฏิบัติงานที่ควบคุมได้ บริษัทได้กำหนดภาระหน้าที่
อำนาจการดำเนินการของผู้ปฏิบัติงานและผู้บริหารไว้อย่างชัดเจน
มีการแบ่งแยกหน้าที่ของผู้ปฏิบัติงาน ผู้ติดตามควบคุมและการประเมินผลออกจากกัน
เพื่อให้เกิดการถ่วงดุลและเพื่อการตรวจสอบระหว่างกันได้
ทั้งยังทำให้เกิดความโปร่งใสในการปฏิบัติงานและป้องกันการกระทำที่ไม่สุจริต
หรือไม่คำนึงถึงผลประโยชน์ของบริษัท

2.บริษัทได้เล็งเห็นความสำคัญในการพัฒนาระบบสารสนเทศและระบบข้อมูล
เพื่อให้ข้อมูลของบริษัทมีความถูกต้องมีข้อมูลอย่างเพียงพอต่อการตัดสินใจของผู้บริหารและคณะกรรมการบริษัท
โดยเฉพาะระบบการจัดเก็บข้อมูล เอกสารประกอบการบันทึกบัญชี การบันทึกบัญชีต่าง ๆ
โดยจัดไว้เป็นหมวดหมู่ตามนโยบายการบัญชีและมาตรฐานการบัญชี โดยบริษัทได้จัดซื้อระบบ
DAMGAARD AXAPTA SOFTWARE จากประเทศเดนมาร์ค มีระบบ FINANCIAL SERIES
ซึ่งครอบคลุมความต้องการการพัฒนาระบบข้อมูลของบริษัทดังกล่าวข้างต้น โดยมี บริษัท
PRICEWATERHOUSE COOPERS
เป็นที่ปรึกษาโครงการทำหน้าที่ดูแลให้โครงการนี้สามารถนำมาใช้ปฏิบัติงานอย่างได้ผล
โดยจะเริ่มโครงการใน ปี 2544 ใช้เวลาปฏิบัติการ 1 ปี
โดยดำเนินการอบรมอย่างทั่วถึงเพื่อให้พนักงานบริษัทสามารถปฏิบัติงานภายใต้ระบบใหม่อย่ามีประสิทธิภาพ
และสามารถวิเคราะห์และใช้ข้อมูลจากระบบสารสนเทศจากระบบงานใหม่มาช่วยตัดสินใจทางธุรกิจได้อย่างถูกต้องและเป็นประโยชน์ต่อองค์กร

3.บริษัทมีคณะกรรมการตรวจสอบ
ทำหน้าที่พิจารณาความเพียงพอของระบบการควบคุมภายในของบริษัท
โดยทำการทบทวนประสิทธิภาพและประสิทธิผลการกำกับและตรวจสอบของบริษัทตามระยะเวลา
โดยเน้นการพิจารณาระบบการควบคุมภายใน
ควบคุมการปฏิบัติงานให้เป็นไปตามกฎหมายข้อบังคับต่าง ๆ
ของทางราชการและประกาศของตลาดหลักทรัพย์แห่งประเทศไทย
หากมีประเด็นที่ต้องปรับปรุงแก้ไขจะรายงานต่อผู้บริหารบริษัท
เพื่อสั่งการให้ผู้บริหารสายงานที่รับผิดชอบดำเนินการแก้ไขต่อไป

4.ในการประชุมคณะกรรมการบริษัท ครั้งที่ 1/2550 เมื่อวันที่ 28 กุมภาพันธ์ 2550
โดยมีกรรมการตรวจสอบทั้งสามคนเข้าร่วมประชุมด้วยนั้น
ประธานกรรมการตรวจสอบได้เสนอแบบประเมินความเพียงพอของระบบการควบคุมภายในซึ่งผ่านการประเมินโดยคณะกรรมการตรวจสอบแล้วต่อที่ประชุมในครั้งนี้
คณะกรรมการบริษัทได้ซักถามข้อมูลในแบบประเมินดังกล่าวจากฝ่ายบริหารและกรรมการตรวจสอบแล้วสรุปว่า
จากการประเมินระบบควบคุมภายในของบริษัทในด้านต่าง ๆ 5 ส่วน คือ องค์กรและสภาพแวดล้อม
การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการเห็นว่า
บริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริการ หรือ
ผู้ที่เกี่ยวข้องกับบุคคลดังกล่าว ( ตามส่วนที่ 3 ข้อ 3.3 ถึง 3.7 ของ แบบประเมิน)
อย่างเพียงพอแล้ว สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน
8. โครงสร้างเงินทุน

8.1 หลักทรัพย์ของบริษัท

บริษัทมีทุนจดทะเบียน 375 ล้านบาท ออกจำหน่ายและเรียกชำระเต็มจำนวนแล้ว 375 ล้านบาท
แบ่งออกเป็นหุ้นสามัญจำนวน 37.5 ล้านหุ้น มูลค่าหุ้นที่ตราไว้หุ้นละ 10 บาท

8.2 ผู้ถือหุ้น

รายชื่อผู้ถือหุ้นที่ถือหุ้นสูงสุด 10 รายแรกพร้อมจำนวนหุ้นที่ถือและสัดส่วนการถือหุ้นล่าสุด ณ
ปิดสมุดทะเบียนผู้ถือหุ้นครั้งหลังสุด ณ วันที่ 20 มีนาคม 2550

  ----- --------------------------------------- --------------- ----------------
  ที่     ชื่อผู้ถือหุ้น                                 จำนวนหุ้น         % ของจำนวนหุ้นทั้งสิ้น

  1     บริษัท แสงทองอินเตอร์เนชั่นแนล จำกัด           6,000,000       16.00

  2     QUAM SECURITIES NOMINEE (SINGAPORE) PTE 3,400,000       9.07
        LTD.                                                    

  3     บริหารสินทรัพย์ กรุงเทพพาณิชย์ จำกัด            3,076,200       8.20

  4     บริษัท พรูเด็นเชียล ทีเอสไลฟ์ ประกันชีวิต จำกัด    3,000,000       8.00
        (มหาชน)                                                 

                                                                

  5     บริษัท ทีเอสไลฟ์แคปปิตอล จำกัด                2,573,800       6.86

  6     บริษัทหลักทรัพย์ ซีมิโก้ จำกัด (มหาชน)           2,570,400       6.85
        โดยบริษัทหลักทรัพย์จัดการกองทุนซีมิโก้ ไนท์ ฟันด์                    
        แมเนจเม้นท์ จำกัด                                          

  7     นางสาวพรหมดลพร ศุภภัทรเศรษฐ์               1,450,500       3.87

  8     นายทวี ธนาบุญ                             1,287,000       3.43

  9     นางดวงดาว ลี้สมบูรณ์                        1,281,900       3.42

  10    นายกิตติ ศรีศุกรี                            1,167,500       3.11
  ----- --------------------------------------- --------------- ----------------

8.3 นโยบายหลักในการจ่ายเงินปันผลของบริษัทและบริษัทย่อย

บริษัทได้กำหนดไว้ในนโยบายของบริษัทให้จ่ายเงินปันผลจากกำไรสุทธิเท่านั้น
ห้ามจ่ายจากเงินประเภทอื่น ในกรณีที่บริษัทยังมียอดขาดทุนสะสมอยู่ห้ามมิให้จ่ายเงินปันผล

ก่อนจัดสรรจ่ายเงินปันผลให้บริษัทจัดสรรกำไรสุทธิประจำปี
ส่วนหนึ่งไว้เป็นทุนสำรองตามกฎหมายไม่น้อยกว่าร้อยละ 5
ของกำไรสุทธิประจำปีจนกว่าทุนสำรองนี้จะมีจำนวนไม่น้อยกว่า ร้อยละ 10 ของทุนจดทะเบียน

บริษัทมีนโยบายที่จะจ่ายเงินปันผลในอัตราไม่ต่ำกว่าร้อยละ 50
ของกำไรสุทธิหลังหักภาษีเงินได้สุทธิประจำปีแล้ว โดยจะจ่ายให้แก่ผู้ถือหุ้นในปีถัดไป

นโยบายที่บริษัทย่อยจะจ่ายเงินปันผลให้แก่บริษัทใหญ่ ไม่มีการกำหนดนโยบายเพื่อการนี้เป็นกรณีพิเศษ
โดยจะใช้นโยบายจ่ายเงินปันผลในลักษณะตามที่กล่าวข้างต้นให้แก่ผู้ถือหุ้นในอัตราเดียวเท่ากันหมดทุกราย
7. ข้อพิพาททางกฎหมาย

ข้อพิพาททางกฎหมาย ซึ่งบริษัทหรือบริษัทย่อยเป็นคู่ความหรือคู่กรณี โดยที่คดีหรือข้อพิพาทยังไม่สิ้นสุด
ทั้งนี้เฉพาะคดีที่อาจมีผลกระทบด้านลบต่อทรัพย์สินของบริษัทย่อยที่จำนวนสูงกว่า ร้อยละ 5
ของส่วนถือหุ้น ณ วันสิ้นปีบัญชี 2549

- ไม่มี –
การรับรองความถูกต้องของข้อมูล

กรรมการที่เป็นผู้บริหาร

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้ารับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดีเพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วน
    รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 30 มกราคม 2550
    ต่อผู้สอบบัญชีและกรรมการตรวจสอบบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกันกับที่ข้าพเจ้าได้สอบทานแล้ว
ข้าพเจ้าได้มอบหมายให้ นายสาโรจน์ พัฒนะคูหา เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายสาโรจน์ พัฒนะคูหา กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

[]

การรับรองความถูกต้องของข้อมูล

กรรมการคนอื่นของบริษัท

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ
ทำให้ผู้อื่นสำคัญผิดหรือขาดข้อมูลที่ควรแจ้งในสาระสำคัญ

ในการนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกันกับที่ข้าพเจ้าได้สอบทานแล้ว
และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ ข้าพเจ้าได้มอบหมายให้ นายสาโรจน์ พัฒนะคูหา
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายสาโรจน์
พัฒนะคูหา กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

[]

[]
สารบัญ

หน้า

ส่วนที่ 1 ข้อมูลสรุป (Executive Summary) S-1

ส่วนที่ 2 บริษัทที่ออกหลักทรัพย์ T-1

1. ปัจจัยความเสี่ยง 1-1

2. ลักษณะการประกอบธุรกิจ 2-1

3. การประกอบธุรกิจ 3-1

4. การวิจัยและพัฒนา 4-1

5. ทรัพย์สินที่ใช้ในการประกอบธุรกิจ 5-1

6. โครงการในอนาคต 6-1

7. ข้อพิพาททางกฎหมาย 7-1

8. โครงสร้างเงินทุน 8-1

9. การจัดการ 9-1

10. การควบคุมภายใน 10-1

11. รายการระหว่างกัน 11-1

12. ฐานะการเงินและผลการดำเนินงาน 12-1

13. ข้อมูลอื่นที่เกี่ยวข้อง 13-1

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท A1-1

เอกสารแนบ 2 เอกสารเกี่ยวกับกรรมการของบริษัทย่อย A2-1

เอกสารแนบ 3 ไม่มี A3-1
2. ลักษณะการประกอบธุรกิจ

2.1 ความเป็นมา

บริษัทไทยบรรจุภัณฑ์และการพิมพ์ จำกัด(มหาชน) ประกอบธุรกิจประเภทอุตสาหกรรมบรรจุภัณฑ์
โดยรับผลิตวัสดุสิ่งพิมพ์ และบรรจุภัณฑ์ประเภทกล่องกระดาษพิมพ์ออฟเซ็ททั้งที่ประกบฟูก
และไม่ประกบฟูก เพื่อใช้เป็นบรรจุภัณฑ์สำหรับ
การบรรจุสินค้าอุปโภคบริโภคโดยตรงประเภทเครื่องใช้ในครัวเรือน เครื่องใช้ส่วนตัว ของเด็กเล่น
อุปกรณ์เครื่องใช้ไฟฟ้า และอาหารเครื่องดื่มเป็นต้น

บริษัทก่อตั้งเมื่อวันที่ 9 พฤษภาคม 2526 ด้วยทุนจดทะเบียน 20 ล้านบาท โดยกลุ่มศรีไทยเครื่อง
ครัวเป็นผู้ถือหุ้นใหญ่ และทำหน้าที่บริหาร ต่อมาในปี 2535
มีการเปลี่ยนแปลงทีมงานผู้บริหารเป็นกลุ่มแสงทอง โดยเข้ามาเป็นผู้ถือหุ้นรายใหญ่
และทำหน้าที่บริหารจนถึงปัจจุบัน มีการเพิ่มทุนจดทะเบียนเป็น 300 ล้านบาท
กลุ่มผู้ถือหุ้นบริหารเดิมได้จำหน่ายหุ้นที่ถือครองอยู่ออกไปหมดสิ้น
การประกอบการของบริษัทยังอยู่ในขอบข่ายด้านผลิตสินค้าเพื่อบรรจุภัณฑ์สินค้าประเภทอุปโภคบริโภคเช่นเดิมแต่ปรับ
เปลี่ยน กลยุทธ์การตลาดโดยลดปริมาณการผลิตสินค้าที่เน้นด้านฟุ่มเฟือยและเพื่อความสะดวกสบาย
เช่น เครื่อง ใช้ไฟฟ้า ของเด็กเล่นมาเพิ่มผลิตสินค้าที่จำเป็นต้องใช้ในชีวิตประจำวัน เช่น
สินค้าครัวเรือน และสินค้าเพื่อรักษาสุขภาพเป็นต้น

2.2 ภาพรวมการประกอบธุรกิจของกลุ่มธุรกิจ – บริษัทย่อย

บริษัท ที พี พี อินเตอร์เนชั่นแนล จำกัด

บริษัทประกอบธุรกิจด้านการลงทุนในธุรกิจหรือโครงการต่าง ๆ ที่มีความเสี่ยงต่ำประมูล
และเข้าบริหารโครงการต่างๆ ที่บริษัทมีความชำนาญ
มีความเชื่อมั่นและสามารถควบคุมการดำเนินงานได้เต็มที่ บริษัทมีทุนจดทะเบียน 100 ล้านบาท
ออกจำหน่ายและเรียกชำระแล้ว 30 ล้านบาท บริษัท ไทยบรรจุภัณฑ์และการพิมพ์ จำกัด (มหาชน)
ถือหุ้นอยู่ 99%

บริษัทมีรายได้หลักจากการดำเนินงาน คือ ดอกเบี้ยรับจากเงินฝากประจำจากธนาคาร
บริษัทยังคงมีผลขาดทุนสะสมในปีที่ผ่านมา

2.3 โครงสร้างรายได้ที่เกิดขึ้นจากการขาย

  ------------------- ------------------------- ---------------- -------- ------- -------- ------- -------- -------
  กลุ่มธุรกิจ             ดำเนินการโดยบริษัท           % การถือหุ้นของบริษัท 2547             2548             2549     

                                                                 รายได้    %       รายได้    %       รายได้    %

  บรรจุภัณฑ์กล่องกระดาษ   บริษัทไทยบรรจุภัณฑ์และการพิมพ์   100              238.70   99.94   234.67   99.26   241.54   99.75
                      จำกัด (มหาชน)                                                                          

  ลงทุนในบริษัทอื่นๆ       บริษัท ที พี พี อินเตอร์ จำกัด    99               **0.13   0.06    1.87     0.79    0.60     0.25
  และบริหารโครงการ                                                                                           

                      รวม                                        238.83   100     236.54   100     242.14   100
  ------------------- ------------------------- ---------------- -------- ------- -------- ------- -------- -------

** เป็นรายได้จากดอกเบี้ยรับ กำไรจากการขายหลักทรัพย์ และเงินปันผลจากหลักทรัพย์
เอกสารแนบ 2

รายละเอียดเกี่ยวกับกรรมการของบริษัทย่อย

บริษัท ทีพีพี อินเตอร์เนชั่นแนล จำกัด
13. ข้อมูลอื่นที่เกี่ยวข้อง

ข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญของบริษัท ในปี 2549
จะเป็นการพัฒนาศักยภาพการบริหารงานภายในของบริษัทเป็นส่วนใหญ่เพื่อเพิ่มประสิทธิภาพในการผลิต
เพิ่มศักยภาพในการแข่งขันและเพิ่มคุณภาพของบุคลากรบริษัท จึงรายงานให้ผู้ถือหุ้นทราบดังนี้

13.1 ขอการรับรองมาตรฐาน ISO 14001

ปัจจุบันทาง บมจ. ไทยบรรจุภัณฑ์และการพิมพ์ ได้มีการปรับแผนงาน ISO 14001
โดยที่จากเดิมจะขอรับรองในปี 2549 ปัจจุบันปรับแผนเป็นขอรับรองภายในปี 2550
เหตุผลเนื่องจาก เพื่อปรับปรุงระบบบำบัดน้ำเสียให้มีประสิทธิภาพสูงสุด
ซึ่งได้มีการจัดทำบ่อบำบัดใหม่ และจะทำการเก็บข้อมูลเพื่อส่งตัวอย่าง น้ำเสียเพื่อวิเคราะห์อีกครั้ง

13.2 ระบบสารสนเทศ

ในปี 2549 ได้มีการดำเนินการโครงการบาร์โค้ด
เพื่อติดตั้งเครื่องอ่านบาร์โค้ดและอุปกรณ์ต่างๆเข้ากับเครื่องจักรภายในโรงงาน
ส่งผลให้ผู้ปฏิบัติงานและผู้บริหารสามารถติดตามสถานะการผลิตได้ สะดวก รวดเร็ว ยิ่งขึ้น
ทั้งยังช่วยป้องกันปัญหางานปนกันในกระบวนการผลิตได้อีกด้วย

นอกจากนี้ยังได้มีการพัฒนาปรับปรุงระบบ Axapta ซึ่งเป็นระบบ ERP ของบริษัทฯ
ให้สามารถแสดงรายงานที่ช่วยในการตัดสินใจของผู้บริหารในหลากหลายรูปแบบ
และมีระบบสนับสนุนการทำงานต่างๆเพื่อให้การปฏิบัติงานต่างๆ เป็นไปอย่างถูกต้อง รวดเร็ว
และแม่นยำยิ่งขึ้น

รายงานของคณะกรรมการตรวจสอบ

ในรอบปี พ.ศ. 2549 คณะกรรมการตรวจสอบได้มีการประชุมทุกไตรมาสรวม 4 ครั้ง
ได้รายงานผลการประชุมต่อคณะกรรมการบริษัททุกครั้ง
และได้ปฏิบัติหน้าที่ตามขอบเขตความรับผิดชอบ ดังนี้:-

1. สนับสนุนการเพิ่มศักยภาพทางด้านการผลิต
และปรับปรุงสภาพแวดล้อมของบริเวณสถานที่อันจะเป็นการเอื้อประโยชน์ทางด้านการผลิต
และการเก็บรักษาสินค้าคงคลังให้มีประสิทธิภาพสูงขึ้น

2. กำกับดูแลการดำเนินงานให้เป็นไปตามแผนการดำเนินธุรกิจ
เพื่อให้บรรลุเป้าหมายและวัตถุประสงค์ ถูกต้องตามกฎระเบียบต่างๆ
และเป็นไปตามหลักบรรษัทภิบาล

3. ดูแลสภาพคล่อง และงบประมาณการใช้จ่ายด้านต่างๆ

4. ร่วมกับผู้สอบบัญชีตั้งข้อสังเกตจากการประเมินประสิทธิภาพการควบคุมภายใน
และการบริหารความเสี่ยง ทั้งทางด้านระบบ และการปฏิบัติ

5. สอบทานงบการเงินว่ามีความถูกต้อง, ครบถ้วน, และโปร่งใสอธิบายได้

6. เสนอคณะกรรมการบริษัทพิจารณาแต่งตั้งสำนักงาน ดร.วิรัช แอนด์แอสโซซิเอทส์ เป็นผู้สอบบัญชี
งบดุล และงบการเงินของบริษัทสำหรับปีการเงิน พ.ศ. 2550
พร้อมทั้งพิจารณาค่าตอบแทนเพื่อนำเสนอที่ประชุมผู้ถือหุ้นพิจารณาอนุมัติต่อไป

[]

---------------------------------

(นายเกียรติพงศ์ กาญจนภี)

ประธานคณะกรรมการตรวจสอบ
6. โครงการในอนาคต (Future Plan)

6.1 ขอการรับรองมาตรฐาน ISO 14001

ปัจจุบันทาง บมจ. ไทยบรรจุภัณฑ์และการพิมพ์ ได้มีการปรับแผนงาน ISO 14001
โดยที่จากเดิมจะขอรับรองในปี 2549 ปัจจุบันปรับแผนเป็นขอรับรองภายในปี 2550
เหตุผลเนื่องจาก เพื่อปรับปรุงระบบบำบัดน้ำเสียให้มีประสิทธิภาพสูงสุด
ซึ่งได้มีการจัดทำบ่อบำบัดใหม่ และจะทำการเก็บข้อมูลเพื่อส่งตัวอย่าง น้ำเสียเพื่อวิเคราะห์อีกครั้ง

6.2 ระบบสารสนเทศ

หลังจากที่ได้มีการนำเทคโนโลยีบาร์โค้ด มาใช้ในกระบวนการผลิต
ทำให้การดำเนินการผลิตมีความถูกต้องและสะดวกรวดเร็วยิ่งขึ้น
พร้อมทั้งยังช่วยลดปัญหาเรื่องความผิดพลาดต่างๆอันเนื่องมาจากการทำงานของคน (Human
Error) ได้ดียิ่งขึ้น

โครงการต่อไปที่กำลังดำเนินการ เป็นการนำเทคโนโลยีระบบโทรทัศน์วงจรปิดแบบดิจิตอล
(Digital CCTV) เข้ามาช่วยในกระบวนการผลิต โดยมีจุดประสงค์เพื่อการรักษาความปลอดภัย
และช่วยเพิ่มผลผลิตและลดต้นทุนในหลายด้าน ได้มีการนำมาใช้ในการจัดการด้านต่างๆเช่น
ใช้ตรวจสอบการทำงานและการเคลื่อนไหวของพนักงานและเครื่องจักร
และใช้ตรวจสอบกระบวนการจัดการในขั้นตอนต่างๆ
เพื่อให้การดำเนินงานเป็นไปอย่างใกล้ชิดและทั่วถึง
ปัจจุบันได้ทำการติดตั้งที่แผนกพิมพ์เสร็จเรียบร้อยแล้ว
และจะขยายผลให้ครอบคลุมทั่วทั้งโรงงานในหน่วยงานที่สำคัญๆ จนครบภายในกลางปี 2551
ข้อมูลสรุป (EXECUTIVE SUMMARY)

บริษัท ไทยบรรจุภัณฑ์และการพิมพ์ จำกัด (มหาชน) ดำเนินธุรกิจหลักทางด้านผลิตภัณฑ์กล่องกระดาษ
พิมพ์ด้วยระบบการพิมพ์แบบออฟเซ็ท ที่มีลวดลายและสีสันสวยงาม (Display Boxes)
เพื่อใช้ในการบรรจุสินค้าที่ต้องการโฆษณาผลิตภัณฑ์ เมื่อเห็นแล้วเกิดแรงจูงใจให้อยากซื้อสินค้า
เพิ่มมูลค่าเพิ่มให้กับสินค้า ลักษณะผลิตภัณฑ์กล่องมีทั้งแบบพิมพ์บนกระดาษหน้าแป้ง
พิมพ์บนกระดาษเคลือบ P.E (Poly Ethylene) หรือนำไปประกบกับกระดาษลูกฟูกก่อนทำการ
DIE CUT เพื่อพร้อมขึ้นรูปเป็นกล่องบรรจุภัณฑ์ผลิตภัณฑ์ บริษัทแบ่งกลุ่มลูกค้าหลักของบริษัทออกเป็น 5
กลุ่มหลัก ดังนี้

1.  กลุ่มของเล่นเด็ก (Toys)

2.  กลุ่มอุปกรณ์ไฟฟ้าและ/หรือ อิเล็กทรอนิกส์ (Electrical and/or Electronic
    Appliance)

3.  กลุ่มอุปโภคบริโภค (Consumer Product)

4.  กลุ่มเครื่องใช้ในครัวเรือน (House ware)

5.  กลุ่มอาหาร (Food)

ลักษณะผลิตภัณฑ์จะเป็นกล่องที่ผลิตตามรูปแบบและการออกแบบของลูกค้าเป็นหลัก
ทีมงานการตลาดและขายมีประสบการณ์ความสามารถพร้อมที่จะตอบสนองต่อความต้องการและให้คำปรึกษาแก่ลูกค้า

จากแผนการดำเนินธุรกิจของบริษัท ด้วยการพัฒนาระบบบริหารความสัมพันธ์ลูกค้า
เป็นการพัฒนากระบวนการตลาดการขาย และการให้บริการลูกค้า ดำเนินนโยบาย Customer
Visit โดยทีมงานบริหารระดับสูง สร้างความผูกพันและสร้างความมั่นใจให้แก่ลูกค้า
พัฒนากลยุทธ์ด้านตลาดกับลูกค้าโดยหาวิธีเข้าถึงลูกค้าเพื่อเปลี่ยนสถานะของลูกค้า
ให้กลายมาเป็นคู่ค้า และให้มาเป็นพันธมิตรทางการค้าในที่สุด
วิเคราะห์จัดหมวดหมู่ของลูกค้าเพื่อแยกแยะเลือกเฟ้นลูกค้าคุณภาพที่ต้อง “สร้าง” และ “รักษา”
ให้ความสำคัญอย่างใกล้ชิด ดูแลให้บริการเป็นพิเศษ และยังคงสร้างผลกำไรให้แก่กิจการของบริษัท
เน้นกลุ่มลูกค้าปานกลาง และมีแนวโน้มการขยายตัวสูงเพื่อที่เราจะเป็นพันธมิตรทางการค้าต่อไป
พัฒนาด้านการตลาดในเชิงรุก โดยเริ่มมีพนักงานด้านออกแบบและพัฒนาผลิตภัณฑ์เพื่อปูทางไปในแนว
DESIGN & MANUFACTURING ในส่วนของระบบมาตรฐาน
ที่บริษัทได้รับการรับรองระบบควบคุมคุณภาพ ISO 9001: 2000 จาก SGS ในปี 2545
และได้รับการ Re Certified ในปี 2548 ไปจนถึงปี 2551 ในปี 2546 บริษัทฯ ได้รับการ
Certified โครงการ Green Partnership จากกลุ่มบริษัท Sony ประเทศไทย
และยังได้รับการ Re Certified ในปี 2548 และในปี 2550 นี้ บริษัทยังคงได้รับการ
Certified จากกลุ่มบริษัท Sony ประเทศไทย ในปี 2550
อยู่ระหว่างดำเนินการเรื่องการจัดการสิ่งแวดล้อมอย่างเป็นระบบ เพื่อที่จะได้รับ CERTIFICATE
ISO 14000 ภายในปี 2550 เพื่อยกระดับมาตรฐานของบริษัทเพื่อให้เป็นที่ยอมรับของลูกค้า

บริษัทฯ มีนโยบายที่จะดูแล
และควบคุมอย่างใกล้ชิดในด้านต้นทุนการดำเนินการเพื่อประโยชน์สูงสุดของบริษัท
และนำมาซึ่งผลกำไรต่อผู้ถือหุ้น บริษัทมีความมุ่งมั่นที่จะปรับปรุง
และพัฒนาอย่างต่อเนื่องและเป็นขั้นเป็นตอนพร้อมๆ
กับการพัฒนาความรู้ความสามารถและทักษะของบุคคลกร เพื่อสร้างธุรกิจและบริษัทฯ
ให้เติบโตในระยะยาวอย่างมั่นคง
บริษัท ไทยบรรจุภัณฑ์และการพิมพ์ จำกัด (มหาชน)

บริษัทที่ออกหลักทรัพย์ บริษัท ไทยบรรจุภัณฑ์และการพิมพ์ จำกัด (มหาชน) ชื่อภาษาอังกฤษ
เป็น"THAI PACKAGING & PRINTING PUBLIC COMPANY LIMITED" ชื่อย่อ“TPP”

ประกอบธุรกิจ บรรจุภัณฑ์และการพิมพ์ประเภทกล่องกระดาษพิมพ์ออฟเซ็ท

ที่ตั้งสำนักงานใหญ่ เลขที่ 9/9 หมู่ที่ 6 ถนนกิ่งแก้ว ตำบลราชาเทวะ อำเภอบางพลี

จังหวัดสมุทรปราการ 10540

เลขทะเบียนบริษัทเลขที่ 0107537000947 (เดิมเลขที่ บมจ. 341)

Home Page Http://www.tpppack.com

โทรศัพท์ 02 326 8121-38

โทรสาร 02 326 8139 02 326 8130

บริษัทมีทุนจดทะเบียน 375 ล้านบาท ออกจำหน่ายและเรียกชำระแล้ว 375 ล้านบาท แบ่งออก
เป็นหุ้นสามัญ จำนวน 37.5 ล้านหุ้น มูลค่าที่ตราไว้ หุ้นละ 10 บาท
11. รายการระหว่างกัน

บริษัทมีรายการที่เกี่ยวข้องกันกับบริษัทย่อย (เกี่ยวข้องกันโดยการโอนหุ้นและ/หรือกรรมการร่วมกัน)
ดังนั้นงบการเงินที่จัดทำขึ้นจึงแสดงรวมถึงผลของรายการดังกล่าว
ซึ่งเป็นไปตามเงื่อนไขที่ระบุไว้ในสัญญาที่ทำร่วมกันและเป็นไปตามปกติทางธุรกิจ

รายการกับบริษัท ทีพีพี อินเตอร์เนชั่นแนล จำกัด ที่ได้ตัดออกจากงบการเงินรวม มีดังนี้

  (หน่วย : บาท)

+-----------------------------------+-----------------+----------------+
| รายการในงบกำไรขาดทุน               | 31 ธันวาคม 2549  | 31 ธันวาคม 2548 |
+-----------------------------------+-----------------+----------------+
| รายได้อื่น                           |                 |                |
+-----------------------------------+-----------------+----------------+
| ดอกเบี้ยรับ                          | -               | -              |
+-----------------------------------+-----------------+----------------+
5. ทรัพย์สินที่ใช้ในการประกอบธุรกิจ

ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจซึ่งทรัพย์สินทั้งหมดติดตั้งอยู่ในบริษัทในบริเวณเดียวกัน
คือตั้งที่โรงงานเลขที่ 9/9 หมู่ที่ 6 ถนนกิ่งแก้วตำบลราชาเทวะ อำเภอบางพลี
จังหวัดสมุทรปราการ สรุปได้ดังนี้

+---------------------------+---------+--------------+----------------+
| ลักษณะทรัพย์สิน               | กรรมสิทธ์ | มูลค่าทางบัญช   | วงเงินภาระ      |
|                           |         | ีหลังหักค่าเสื่อมร | ผูกพันจำนองเป็นหล |
|                           |         | าคา (ล้านบาท) | ักประกัน(ล้านบาท) |
+---------------------------+---------+--------------+----------------+
| 1.  ที่ดิน 5 แปลง รวมเนื้อที่    | เป      | 267.71       | 60.00          |
|     31.5 ไร่               | ็นเจ้าของ |              |                |
+---------------------------+---------+--------------+----------------+
| 2.  เ                     | เป      | 25.50        | 60.00          |
| ครื่องจักรหลักสำคัญที่ใช้ในการผลิต | ็นเจ้าของ |              |                |
|                           |         |              |                |
| ทุก ขนาด รวม 25 เครื่อง      |         |              |                |
+---------------------------+---------+--------------+----------------+
|   อาคารโรงงาน 3 โรง       | เป      | 15.07        | 60.00          |
|   รวมเนื้อที่อาคาร            | ็นเจ้าของ |              |                |
|   โรงงานประมาณ 12,400     |         |              |                |
|   ตารางเมตร               |         |              |                |
+---------------------------+---------+--------------+----------------+
| 3.  อาคารสำนักงาน 1 หลัง 2  | เป      | 1.12         | -              |
|     ชั้น เนื้อที่อาคารประมาณ    | ็นเจ้าของ |              |                |
|     640 ตารางเมตร         |         |              |                |
+---------------------------+---------+--------------+----------------+

* ในปี 2546 มีการประเมินราคาที่ดินเพิ่มขึ้น 228.83 ล้านบาท

นโยบายการลงทุนในบริษัทย่อย

ณ วันที่ 31 ธันวาคม 2549 บริษัทมีเงินลงทุนในบริษัทย่อยในธุรกิจต่าง ๆ คือ
ลงทุนในธุรกิจเข้าถือหุ้นในบริษัทอื่นหรือเข้าบริหารโครงการ คือ บริษัท ที พี พี อินเตอร์เนชั่นแนล
จำกัด มูลค่ารวม 29.70 ล้านบาท เท่ากับ 99% ของทุนชำระแล้ว คิดเป็นร้อยละ 4.50
ของทรัพย์สินรวมของบริษัท บริษัทมีนโยบาย ที่จะขยายการลงทุนไปยังกิจการอื่นๆ
ที่บริษัทพิจารณาว่ามีแนวโน้มที่ดีในอนาคตโดยเน้นโครงการที่บริษัทสามารถหาผู้ชำนาญการและมีความเสี่ยงต่ำในการดำเนินโครงการ

การควบคุมดูแลบริษัทย่อย

บริษัทจะควบคุมดูแลบริษัทย่อย โดยการส่งกรรมการของบริษัทเข้าเป็นตัวแทนของบริษัท ในคณะ
กรรมการของบริษัทย่อย
และจัดให้มีจำนวนมากกว่ากึ่งหนึ่งของจำนวนกรรมการทั้งหมดถ้าหากบริษัทย่อยมีการดำเนินกิจการใดที่อาจกระทบต่อบริษัทโดยตรงแล้ว
ให้นำเรื่องที่เกิดขึ้นแจ้งหรือเสนอต่อที่ประชุมคณะ กรรมการบริษัทเพื่อรับทราบ เช่น
การเข้าเซ็นสัญญาเพื่อร่วมทุนหรือเข้าประมูลและบริหารโครงการต่าง ๆ เป็นต้น
4.การวิจัยและพัฒนา

-   บริษัทได้ทำการสร้างและปรับปรุงพื้นที่ด้านหลังของโรงงานที่ติดกับคลองระบายน้ำ
    ให้เป็นบ่อบำบัดน้ำเสียมาตรฐานเพื่อรองรับน้ำเสียจากโรงงานที่เพิ่มขึ้น
    และเตรียมเข้ารับการตรวจเพื่อรับรองมาตรฐาน ISO 14001